Vernon Unsworth vill fá skaðabætur fyrir ummæli Musk í sinn garð . AP / Sakchai Lalit Vernon Unsworth , kafarinn sem milljarðamæringurinn Elon Musk kallaði barnaníðing ( e. Pedo guy ) , segir að tíst Musk þess efnis hafi verið niðurlægjandi . Hann vill fá skaðabætur vegna meiðyrða í sinn garð frá Musk vegna málsins . Ummæli Musk vöktu mikla athygli á síðasta ári en hann og Unsworth höfðu skipst á skotum í fjölmiðlum eftir að Unsworth , sem var einn þeirra fyrstu á vettvang við björgun tælensku fótboltastrákanna sem festust í helli á síðasta ári , sakaði Musk um að nýta sér harmleikinn fyrir athygli . Elon Musk , stofnandi Tesla og Space X , hefur gripið til varna í meiðyrðamáli breska kafarans Vernon Unsworth gegn bandaríska auðkýfingnum . Vörnin byggir á því að barnaníðsummæli Musk í garð Unsworth hafi ekki verið ásökun um barnaníð , heldur aðeins ætluð til þess að hæðast að kafaranum . Musk kallaði Unsworth , sem var einn þeirra fyrstu á vettvang við björgun tælensku fótboltastrákanna í sumar , fyrst barnaníðing í júlí .